વાર્તા : તમંચે ફિલ્મ બે ક્રિમિનલ કિડનૅપર મુન્ના મિશ્રા (નિખિલ દ્વિવેદી) તથા ડ્રગ ડીલર બિંદિયા ઠાકુર ઉર્ફે બાબૂ (રીચા ચડ્ઢા)ની વાર્તા છે. બંને એક સાથે પોલીસના હાથે ઝડપાઈ જાય છે. બંનેને પોલીસ કસ્ટડીમાં લઈ જતી હોય છે કે તે જ વખતે બંને પોલીસને ચકમો આપી ભાગી જાય છે. પોલીસથી બચવાના ખેલમાં બંને સાથે-સાથે સંતાય છે અને આ દરમિયાન મુન્નાને બિંદિયા સાથે પ્રેમ થઈ જાય છે, પરંતુ બિંદિયા પોતાની ગૅંગના લીડર રાણા (દમનદીપ સિંહ) માટે કામ કરે છે અને રાણા બિંદિયાને ચાહે છે. તેથી બિંદિયા મુન્નાને ઠકરાવી દે છે. પચી પોતાના પ્રેમને પામવા મુન્ના એક ચાલ ચાલે છે. શું તે સફળ થાય છે? શું બિંદિયાને પણ મુન્ના સાથે પ્રેમ થાય છે? આ બધા વચ્ચે રાણાનું શું થાય છે? જાણવા માટે ફિલ્મ જોવા થિયેટર જવું પડશે.